สวัสดีคะ คือวันนี้หนูออกำลังกายโดยเอาปลายมือก้มเเตะที่เท้าทำไดประมาน 30 ครั้ง เลยรุ้สึกเหนื่อย และหอบ พอหอบก็จะมีอาการปวดหัวตรงที่ขมับหัว รุ้สึกว่ามันตึงปวดแบบตื้บๆๆๆๆๆๆ และสังเกตุอีกอย่างเวลาเราเหนื่อยรึใช้แรงเยอะ มันจะปวดตรงที่ขมับหัวทันที่ พอเราหยุดเหนื่อยอาการก็ดีเลย ไม่ทราบว่าหนูเป็นอะไรคะ ปกติไม่เคยเปนแบบนี้มาก่อนเลย
สวัสดีค่ะ อาการปวดตึ๊บๆที่ขมับ อาจมีสาเหตุจาก-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ อาจสัมพันธ์กับท่าทางบางอย่างได้-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีิวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนแนะนำไม่ทำท่าที่กระตุ้นให้เกิดอาการปวด และหากยังปวดหัวมากขึ้นเรื่อยๆทุกวัน ปวดจนทำกิจวัตรประจำวันไม่ได้ ปวดจนต้องตื่นมากลางคืน มีความผิดปกติของระบบประสาทร่วมด้วยดังกล่าวไป ควรไปพบแพทย์เพื่อตรวจร่างกายเพิ่มเติมว่าอาจเป็นปวดหัวที่มีสาเหตุจากในสมองได้หรือไม่การดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรง ยืดเหยียดกล้ามเนื้อบริเวณคอและศีรษะเป็นประจำ